**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 325**

(protokols Nr. 10, 28. p.)

**Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

Ar 2025. gada pašvaldību vēlēšanās jaunievēlētās Madonas novada pašvaldības domes pirmo sēdi izbeidzas bijušās Varakļānu novada pašvaldības domes pilnvaras, kā rezultātā Madonas novada pašvaldība apvienojas ar Varakļānu novada pašvaldību, tāpēc veicami grozījumi Madonas novada Centrālā administrācijas amata vienību sarakstos ar 01.07.2025., precīzāk, Juridiskās un personāla nodaļas, Projektu ieviešanas nodaļas, Nekustamā īpašuma pārvaldības un teritoriālās plānošanas nodaļas amata vienību sarakstus papildinot ar trim amata vienībām.

Izmaiņas paredzētas tam, lai nodrošinātu darbinieku darba tiesisko attiecību pāreju no Varakļānu novada pašvaldības uz Madonas novada Centrālo administrāciju, kā arī, lai nodrošinātu veiksmīgu nodarbināto integrāciju apvienotajā Madonas novada pašvaldībā.

Pamatojoties uz Pašvaldību likuma 10. panta pirmo daļu,ņemot vērā 12.06.2025. Finanšu un attīstības komitejas atzinumus, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Madonas novada Centrālās administrācijas amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.17), izdarīt šādus grozījumus:
   1. Ar 01.07.2025. Madonas novada Centrālās administrācijas amata vienību saraksta sadaļā “Juridiskā un personāla nodaļa” grozīt amata vienību “Jurists (iepirkumu jomā)” ar profesijas kodu 2611 01, amata vienību skaitu 1, mēnešalgas likmi 1522 EUR, mēnešalgas fondu 1522 EUR, amata saimi 24., amata saimes līmeni II, mēnešalgas grupu 10, uz “Jurists (iepirkumu jomā)” ar profesijas kodu 2611 01, amata vienību skaitu 2, mēnešalgas likmi 1522 EUR, mēnešalgas fondu 3044 EUR, amata saimi 24., amata saimes līmeni II, mēnešalgas grupu 10.;
   2. Ar 01.07.2025. Madonas novada Centrālās administrācijas amata vienību saraksta sadaļā “Projektu ieviešanas nodaļa” grozīt amata vienību “Projektu sagatavošanas un ieviešanas speciālists” ar profesijas kodu 2422 01, amata vienību skaitu 1, mēnešalgas likmi 1316 EUR, mēnešalgas fondu 1316 EUR, amata saimi 39.1., amata saimes līmeni II A, mēnešalgas grupu 9, uz “Projektu sagatavošanas un ieviešanas speciālists” ar profesijas kodu 2422 01, amata vienību skaitu 2, mēnešalgas likmi 1316 EUR, mēnešalgas fondu 2632 EUR, amata saimi 39.1., amata saimes līmeni II A, mēnešalgas grupu 9.;
   3. Ar 01.07.2025. Madonas novada Centrālās administrācijas amata vienību saraksta sadaļā “Nekustamā īpašuma pārvaldības un teritoriālās plānošanas nodaļa” grozīt amata vienību “Nekustamā īpašuma speciālists” ar profesijas kodu 3334 09, amata vienību skaitu 4, mēnešalgas likmi 1197 EUR, mēnešalgas fondu 4788 EUR, amata saimi 3., amata saimes līmeni III, mēnešalgas grupu 8, uz “Nekustamā īpašuma speciālists” ar profesijas kodu 3334 09, amata vienību skaitu 5, mēnešalgas likmi 1197 EUR, mēnešalgas fondu 5985 EUR, amata saimi 3., amata saimes līmeni III, mēnešalgas grupu 8.
2. Uzdot Madonas novada Centrālās administrācijas Juridiskajai un personāla nodaļai aktualizēt Madonas novada pašvaldību iestāžu amata vienību sarakstus, ņemot vērā šajā lēmumā noteiktos grozījumus amata vienību sarakstos.
3. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos. Uzdot Finanšu nodaļai ar pirmajiem budžeta grozījumiem veikt grozījumus no Varakļānu novada pašvaldības centrālās pārvaldes uz Madonas novada pašvaldības Centrālas administrācijas atlīdzības sadaļu par attiecīgajiem štatiem.

Domes priekšsēdētājs A. Lungevičs

*Lauva 26199545*